กลต.ผนึกลักเซมเบิร์กแจมข้อมูลกองทุนรวม
ก.ล.ต.บันทึกข้อตกลง &#8220;ลักเซมเบิร์ก&#8221; ศูนย์กลางธุรกิจกองทุนรวมยุโรป หวังแลกเปลี่ยนข้อมูลกำกับดูแลกองทุนรวม
29 พ.ย. 2555

ก.ล.ต.บันทึกข้อตกลง “ลักเซมเบิร์ก” ศูนย์กลางธุรกิจกองทุนรวมยุโรป หวังแลกเปลี่ยนข้อมูลกำกับดูแลกองทุนรวม
นายวรพล โสคติยานุรักษ์ เลขา ธิการ สำนักงานคณะกรรมการกำกับ หลักทรัพย์และตลาดหลักทรัพย์ (ก.ล.ต.) เปิดเผยว่า ก.ล.ต.ได้ลงนามในบันทึกความเข้าใจ (เอ็มโอยู) กับ Commission de Surveillance du Secteur Financier (CSSF) หน่วยงานกำกับดูแลตลาดการเงินของราชรัฐลักเซมเบิร์ก เพื่อร่วมมือและแลกเปลี่ยนข้อมูลในการกำกับดูแลบริษัทจัดการกองทุนรวมและผู้ให้บริการที่เกี่ยวข้องกับกองทุนรวม ตลอดจนแนวทางในการบังคับใช้กฎหมายและการดำเนินงานด้านต่างๆ ของทั้งสองหน่วยงาน
นอกจากนี้ ยังเป็นจุดเริ่มต้นของความร่วมมือแบบทวิภาคี เพื่อสร้างโอกาสให้ผู้ประกอบการธุรกิจจัดการลงทุนและตลาดทุนของสองประเทศในอนาคต
“ลักเซมเบิร์กคือศูนย์กลางธุรกิจกองทุนรวมของทวีปยุโรป จึงเชื่อมั่นว่าการลงนามครั้งนี้จะนำไปสู่ความร่วมมือที่กว้างและครอบ คลุมมากขึ้น ทั้งหน่วยงานกำกับดูแลตลาดทุนและเอกชนทั้งสองประเทศ” นายวรพล กล่าว
ด้าน Jean Guill ผู้บริหารสูงสุด CSSF กล่าวว่า ประเทศไทยและลักเซมเบิร์กมีหลายสิ่งที่เหมือนกันและเชื่อมั่นว่าความร่วมมือจะเป็นประโยชน์ในการพัฒนาศูนย์กลางทางการเงินของทั้งสองประเทศ